Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 368/13/4406	Topoľčany, 12.7.2013
EEČ : 2-35-45-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
obvinený XXXXX napriek rozsudku Okresného súdu v Topoľčanoch, sp. zn. 9P 376/2010 zo dňa 24.02.2011, právoplatného od 07.03.2011, ktorým bol zaviazaný prispievať na výživu svojej dcéry XXXXX, nar. XXXXX sumou 70,- Eur mesačne k rukám matky XXXXX, nar. XXXXX, bytom XXXXX, XXXXX s účinnosťou od 01.01.2011, si svoju vyživovaciu povinnosť riadne neplnil a od 01.01.2013 do dnešného dňa spôsobil dlh na výživnom v celkovej čiastke 280,- Eur voči oprávnenej matke, napriek tomu, že v tomto období bol SZČO - mal živnosť ako autolakiernik, vykonával práce na živnosť a napriek tomu si svoju vyživovaciu povinnosť riadne neplnil, čím naplnil skutkovú podstatu citovaného trestného činu, lebo sa najmenej tri mesiace v  období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného

lebo zanikla trestnosť činu

Odôvodnenie:
Policajt Obvodného oddelenia PZ v Nitrianskej Blatnici uznesením č. ORP-268/NB-TO-13 zo dňa 7.5.2013 podľa § 199 ods. 1 Tr. por.    začal trestné stíhanie vo veci trestného činu zanedbania povinnej výživy podľa § 207 ods. 1 Tr. zák.  a následne uznesením pod tou istou spisovou značkou zo dňa 25.6.2013 podľa § 206 ods. 1 Tr. por.  vzniesol obvinenie XXXXX pre prečin zanedbania povinnej výživy podľa § 207 ods. 2  Tr. zák. na  skutkovom základe uvedenom vo výrokovej časti tohto uznesenia. 
Dňa 28.6.2013 obvinený XXXXX poštovou poukážkou zaplatil zameškané výživné v sume 280,- Eur na adresu poškodenej XXXXX. Dňa 4.7.2013  poškodená XXXXX vo svojej výpovedi potvrdila, že zameškané výživné je zo strany obvineného zaplatené v celej výške. Taktiež má riadne uhradené výživné za mesiac jún 2013. Taktiež uviedla, že  dieťa z dôvodu neplatenia výživného sa nedostalo do stavu núdze a nemalo to na neho trvalo nepriaznivé následky,  základné životné potreby dcére dokázala zabezpečiť.
Preskúmaním spisového materiálu bolo teda zistené, že trestnosť činu, pre ktorý je trestné stíhanie vedené zanikla.

	Podľa § 86 Trestného zákona trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu.

              Po vyhodnotení takto zadokumentovaných dôkazov možno konštatovať, že trestnosť prečinu zanedbania povinnej výživy podľa § 207 TZ  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka